డేరింగ్ అండ్ డాషింగ్ డైరెక్టర్ పూరీజగన్నాధ్ దర్శకత్వంలో నందమూరి బాలకృష్ణ 101వ సినిమా షూటింగ్ ఇటీవల హైదరాబాద్లో ప్రారంభమైంది. ఈ ఆసక్తికర కాంబినేషన్లో వస్తున్న సినిమాకు సంబంధించి ఓ ఆసక్తికర విషయం చక్కర్లు కొడుతోంది. ఈ సినిమా కోసం బాలయ్యకు భారీ రెమ్యునరేషన్ ఇస్తున్నారట. ‘గౌతమిపుత్ర శాతకర్ణి’కి ముందు బాలయ్య 5 నుంచి 7 కోట్ల రూపాయల వరకు రెమ్యునరేషన్ తీసుకున్నాడు. అయితే క్రిష్ తెరకెక్కించి చారిత్రక చిత్రం 50 కోట్ల క్లబ్లో చేరడంతో రెమ్యునరేషన్ పెంచాలని బాలయ్య నిర్ణయించుకున్నాడట. సినిమాలపై బాలయ్యకున్న అంకితభావాన్ని చూసి ఆయన అడిగిన రెమ్మునరేషన్ ఇవ్వడానికి నిర్మాతలు కూడా సిద్ధమయ్యారట.బాలయ్యతో పూరి తెరకెక్కిస్తున్న ఈ సినిమా పూర్తి బడ్జెట్ రూ. 35 కోట్లు అయితే అందులో బాలయ్యకు రూ. 10 కోట్ల రెమ్యునరేషన్ ఇస్తున్నట్లు తెలుస్తోంది. మిగిలిన 25 కోట్ల రూపాయలనే ఇతర నటీనటులకు, సిబ్బందికి రెమ్యునరేషన్గా ఇవ్వడంతో పాటు సినిమా నిర్మాణానికి ఉపయోగించాలని నిర్మాతలు భావిస్తున్నారట.అతితక్కువ కాలంలో సినిమా తీసే దర్శకుడిగా పూరీకి పేరుంది. అదీకాకుండా ఈ సినిమాలో హీరోయిన్తో పాటు అందరినీ కొత్తవాళ్లనే తీసుకుంటున్నారు. ఐదేఅయిదు నెలల్లో క్వాలిటీతో కూడిన అవుట్పుట్ను పూరీ అందిస్తాడని నిర్మాత ఆనంద్ ప్రసాద్ భావిస్తున్నారు. అంతా అనుకున్నట్టే జరిగితే తమ నిర్మాణ సంస్థ భవ్య క్రియేషన్స్ రూ. 15 కోట్లను ఆర్జిస్తుందని, థియేట్రికల్ రైట్స్ ద్వారా రూ. 40 కోట్లు, ఆడియో/వీడియో రైట్స్తో పాటు శాటిలైట్ రైట్స్  కూడా కలుపుకుని రూ. 12 కోట్లు వచ్చే అవకాశం ఉందని నిర్మాత లెక్కలు వేసుకుంటున్నట్లు ఫిల్మ్ నగర్ సమాచారం.
daring and dashing director pooreejagannaadh darsakatvamlo nandamuri balakrishna 101va sinima shooting iteevala hyderabadlo praarambhamaindi. ee aasaktikara combinationlo vastunna sinimaaku sambandhinchi oo aasaktikara vishayam chakkarlu kodutondi. ee sinima kosam balayyaku bhari remuneration istunnarata. ‘goutamiputra saatakarni’ki mundu balayya 5 nunchi 7 kotla roopaayala varaku remuneration teesukunnadu. ayithe crish terakekkinchi chaaritraka chitram 50 kotla klablo cheradamtho remuneration penchaalani balayya nirnayinchukunnaadata. cinemalapai balayyakunna ankitabhaavaanni chusi aayana adigina remmunaration ivvadaaniki nirmaatalu kuudaa siddhamayyaarata.baalayyatho puuri terakekkistunna ee sinima puurti budget roo. 35 kotlu ayithe andulo balayyaku roo. 10 kotla remuneration istunnatlu telustondi. migilina 25 kotla roopaayalane itara nateenatulaku, sibbandiki remunarationgaa ivvadamtho paatu sinima nirmaanaaniki upayoginchaalani nirmaatalu bhaavistunnaarata.atitakkuva kaalamlo sinima teese darsakudigaa puureeki perundi. adikakunda ee cinemalo herointho paatu andarinee kottavallane teesukuntunnaru. aideayidu nelallo kwaalitiitoe kuudina avutputnu puri andistaadani nirmaata anand prasad bhaavistunnaaru. antaa anukunnatte jarigithe tama nirmaana samstha bhavya criations roo. 15 kotlanu aarjistundani, theatrical raits dwara roo. 40 kotlu, audio/veedio raitsto paatu satilite raits  kuudaa kalupukuni roo. 12 kotlu vache avakaasam undani nirmaata lekkalu vesukuntunnatlu fillm nagar samacharam.